#



**ΕΛΛΗΝΙΚΗ ΔΗΜΟΚΡΑΤΙΑ**

 **ΕΠΙΜΕΛΗΤΗΡΙΟ ΧΙΟΥ**

**Ταχ. Δ/νση : Φιλ. Αργέντη 8 Χίος, 12 Μαϊου 2016**

 **82 100 - Χίος Αριθμ. Πρωτ. 495**

**Τηλέφ. : (22710) 44330, 44331**

**ΦΑΞ : (22710) 44332**  Προς:1) κ. Ευκλείδη Τσακαλώτο

**e-mail :** **epimelit@otenet.gr**Υπουργό Οικονομικών

 2)κ.Νικόλαο Τόσκα

 Υπουργό Προστασίας του Πολίτη

 3)Βουλευτές Χίου

 κ. Ανδρέα Μιχαηλίδη

 κ. Νότη Μηταράκη

 4)κ.Χαράλαμπο Γιαλούρη

 Δ/ντή Τελωνείου Χίου

 5)κ.Ανδρέα Δαμίρη

 Αστυνομικό Δ/ντή Χίου

**ΘΕΜΑ : Ενίσχυση Τελωνείου Χίου με τελωνειακούς και αστυνομικούς υπαλλήλους εν όψει της θερινής περιόδου**

Αξιότιμε κε Υπουργέ,

Η Χίος ως ένα από τα γεωγραφικά σύνορα της Ευρωπαϊκής Ένωσης αποτελεί τη βασική πύλη θαλάσσιας εισόδου και εξόδου στο Ανατολικό Αιγαίο και ως εκ τούτου το Τελωνείο Χίου έχει τη χωρική αρμοδιότητα τριών νησιών (Χίος, Ψαρά, Οινούσσες) ενώ είναι επιφορτισμένο να ελέγχει τόσο τη ροή επιβατών, αυτοκινήτων και εμπορευμάτων, όσο και να επιτελεί διαδικασίες τελωνισμού οχημάτων, αλλά και εφοδιασμού με πετρέλαιο ναυτιλίας και λοιπές εργασίες, που εξυπηρετούν εκτός από το Νομό Χίου, και τους γειτονικούς Νομούς της Περιφέρειας Βορείου Αιγαίου (Λέσβου και Σάμου).

Τα τελευταία χρόνια, λόγω της εφαρμογής του πιλοτικού Προγράμματος χορήγησης θεωρήσεων εισόδου (Visa) από την Τουρκία , έχει αναπτυχθεί ένα σταθερά αυξανόμενο τουριστικό ρεύμα από τον απέναντι λιμένα του Τσεσμέ, το οποίο θα γιγαντωθεί σε περίπτωση πλήρους απελευθέρωσης θεωρήσεων.

Δυστυχώς, το Τελωνείο της Χίου, με **ελλιπείς κτιριακές υποδομές**, λειτουργώντας σε δύο κτίρια απομακρυσμένα μεταξύ τους, και υποστελεχωμένο τόσο όσον αφορά τελωνειακούς όσο και αστυνομικούς υπαλλήλους , με πολύ μεγάλη δυσκολία καταφέρνει να ανταποκρίνεται στον διαρκώς διογκούμενο φόρτο εργασιών αλλά και στη διατήρηση επιπέδου υπηρεσιών που αρμόζουν σε μια Ευρωπαϊκή χώρα.

Παρακαλούμε για την άμεση ενίσχυση του **συνοριακού Τελωνείου της Χίου** με επαρκές ανθρώπινο δυναμικό (τελωνειακούς και αστυνομικούς) -έστω και αποσπασμένους για τη θερινή περίοδο-, ώστε να αναβαθμισθεί η λειτουργία του, η ταχύτητα εξυπηρέτησης των επισκεπτών και των επιχειρήσεων, αλλά να εξωραϊστεί και η πρώτη εντύπωση που σχηματίζουν οι επισκέπτες που εισέρχονται στη χώρα μας από τη συγκεκριμένη **πύλη εισόδου.**

 Ο Πρόεδρος

 Γεώργιος Γεωργούλης

Χίος, το Νησί της ΜΑΣΤΙΧΗΣ

##